
[image: ] РЕПУБЛИКА БЪЛГАРИЯ
 МИНИСТЕРСТВО НА ОБРАЗОВАНИЕТО И НАУКАТА
 РЕГИОНАЛНО УПРАВЛЕНИЕ НА ОБРАЗОВАНИЕТО – БЛАГОЕВГРАД 


 

ОБЯВА
Регионално управление на образованието – Благоевград, обявява свободно работно място за временно изпълняващ длъжността „директор“ на Професионална гимназия „Петко Рачов Славейков“, гр. Якоруда 

Основна цел на длъжността
Директорът на училището ръководи образователния процес в институцията в съответствие с държавната политика в областта на образованието, планира, организира, координира, контролира и отговаря за цялостната административно-управленска и финансова дейност в институцията.
При изпълнение на своите функции съгласно действащото законодателство е политически и партийно неутрален, не налага идеологически и политически убеждения, не оказва политическо или партийно въздействие върху участниците в образователния процес и не използва служебни ресурси за политически и партийни цели, не извършва пропаганда, популяризиране или подстрекаване по какъвто и да е начин, пряко или косвено, на религиозни доктрини, на идеи и възгледи, свързани с нетрадиционна сексуална ориентация и/или определяне на полова идентичност, различна от биологичната.
ІІ. Изисквания към кандидатите за заемане на длъжността:
1. Да са български граждани; граждани на други държави членки на Европейския съюз или на държава страна по споразумението на Европейското икономическо пространство или на Конфедерация Швейцария; чужди граждани, ако са предложени по междудържавни спогодби; продължително пребиваващи в страната граждани на трети държави, получили право на достъп до пазара на труда в Република България при условията и по реда на Закона за трудовата миграция и трудовата мобилност; продължително пребиваващи в страната чужди граждани – при получено съгласие на началника на съответното регионално управление на образованието, или дългосрочно и постоянно пребиваващи в страната чужди граждани. 
2. Да имат не по-малко от 5 години учителски стаж.
3.Да притежават диплома за висше образование с образователно-квалификационна степен „магистър“. 
4. Да имат придобито образование и квалификация, които да позволяват изпълнението на чл. 33, ал. 4 от Наредба № 15 за статута и професионалното развитие на учителите, директорите и другите педагогически специалисти(изпълнение на норма за преподавателска работа).
5. Да не са осъждани за умишлено престъпление от общ характер независимо от реабилитацията.
6. Да не са лишени от правото да упражняват професията.
7. Да не страдат от заболявания и отклонения, които застрашават живота и здравето на децата и учениците, определени с Наредба № 4 от 2016 г. за заболяванията и отклоненията, при които не може да се заема длъжност на педагогически специалист.
Изискването на т. 5 не се прилага за лицата, осъдени по наказателни дела, посочени в чл. 1 от Закона за политическа и гражданска реабилитация на репресирани лица.
ІІІ. Необходими документи за кандидатстване:
1.	Заявление /свободен текст/ до началника на РУО – Благоевград, за заемане на длъжността;
2.	Автобиография;
3.	Копие от диплома за придобита образователно-квалификационна степен на висше образование или удостоверение за признаване на придобито висше образование от чуждестранни висши училища и документ за придобита професионална квалификация „учител“. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата на издаване и висшето училище, издало дипломата, а ако документът за признаване на придобитото в чужбина висше образование е вписан в регистрите за академично признаване на Националния център за информация и документация, в заявлението се посочват номер и дата на издаване, като копие на диплома или удостоверение не се прилага;
3. Копие от документ, удостоверяващ изискуемия стаж – трудова, служебна или осигурителна книжка или копие на друг документ, удостоверяващ такъв стаж (удостоверение за осигурителен стаж -УП-3);
4.  Други документи, в това число: за придобита професионално квалификационна степен, допълнителна квалификация и др.
ІV. Място и срок за подаване на документите: 
Документите се подават в Регионално управление на образованието – Благоевград, адрес: Благоевград, ул. „Тракия“ № 2 или по електронен път - на електронна поща: ztodorova@ruo-blg.bg (подписани с електронен подпис от кандидата) в срок до 17:30 ч. на 16.06.2026 г. включително и по електронната поща. 
[bookmark: _GoBack]Лице за контакт: Людмила Цикловска – началник на отдел АПФСИО, телефон за връзка: 0893605241
При подаването на документите се представят и оригиналите за сравняване.
Копията от представените документи следва да са ясни и четливи.
Копията от документите, удостоверяващи трудовия стаж, следва да съдържат всички попълнени страници от тях. 
Подаването на писмено заявление и приложенията към него се извършва лично от всеки кандидат или чрез пълномощник в деловодството на Регионалното управление на образованието – Благоевград.

